Bəhrə Biskvit Fabriki

Bəhrə Biskvit Fabriki — "UNİKAL" Yeyinti Məhsulları İstehsalı Müəssisəsi
1992-ci ildən Azərbaycanda qida sənayesi üzrə şirniyyat sektorunda əsasən biskvit məhsulları istehsalı üzrə fəaliyyətə başlamışdır. 2006-cı ildən isə "UNİKAL" Yeyinti Məhsulları Müəssisəsi "Bəhrə" əmtəə nişanı adı altında biskvit fabriki kimi fəaliyyətə başlamış və ən qısa zamanda Azərbaycan şirniyyat sektorunda "Sağlam qida üçün sağlam məhsul" şüarı ilə sürətlə inkişaf edərək böyük alıcı və istehlakçı kütləsinin rəğbətini qazana bilmişdir. "Bəhrə Biskvit Fabriki hal-hazırda biskvit və digər şirniyyat məhsullarının topdan və pərakəndə satışı üzrə ixtisaslaşmışdır. Bəhrə Biskvit Fabrikinin satış nümayəndəlikləri Bakı, Sumqayıt şəhərləri, regionlarda isə Gəncə, Şəki, Ağsu, Quba, Masallı, Salyan, Hacıqabul və Naxçıvanda da "Bəhrə" əmtəə nişanı adı altında xalqa xidmət göstərir. Bəhrə Biskvit Fabrikinin məhsullarını Respublikamızın ən ucqar qəsəbə və kəndlərində belə istehlakçılarımız tərəfindən əldə etmək mümkündür.
Müəssisədə məhsul istehsalı qabaqcıl İtalyan və Alman şirkətləri tərəfindən hazırlanmış avadanlıqlarda hazırlanır. Bəhrə Biskvit Fabriki istehsal etdiyi yüksək keyfiyyətli məhsulların xammallarını əsasən Avropa ölkələrindən Türkiyə, Almaniya, İtaliya, Danimarka və Avstriyadan idxal edir. Bununla yanaşı Bəhrə Biskvit Fabriki Avstriyanın çörək-bulka istehsalı göstəricilərinə görə dünya markası olan Backaldrin şirkətinin də Azərbaycanda distribütorudur.
Bəhrə Biskvit Fabrikinin istehsal etdiyi məhsullar təmiz, gigyenik normalara cavab verən, insan sağlamlığı üçün tam təhlükəsiz, yüksək keyfiyyətliliyi ilə digər firma və müəssisələrin məhsullarından həm əmtəə görünüşünə və həm də əmtəə bağlamasına görə çox fərqlənir. İstehsal olunan məhsullar sırasında biskvitli ruletlər, biskvitli pirojnalar, kekslər, müxrəlif növ laylı peçenyelər yer tutur.
Bəhrə Biskvit Fabriki 2009-cu il 11 May tarixində Fransanın paytaxtı Paris şəhərində çörək-bulka və biskvit məhsullarının istehsalına göstərmiş olduğu yüksək keyfiyyətə və texnologiyaya görə 2008-ci ilin yekun hesablamaları ilə ilin "Ən Yaxşı Əmtəə Nişanı" 35-ci "QIZIL MÜKAFATI" adına layiq görülmüşdür. Mükafatı təqdimat zamanı "Unikal" YMİM-nin baş direktoru cənab N. H. Hüseynov qəbul etmişdir. Artıq 35 ildir ki, "Ticarət Liderləri Klubu"nun (Trade Leader's Club) Ekspert Şurası, bu mükafatı sürətli inkişaf tempinə görə öz sektorunda lider olan müəssisələrə təqdim edir.
2010-cu ilin 19 Mart tarixində Bəhrə Biskvit Fabriki növbəti uğura imza atdı. Consulting & Business jurnalının 2009-cu ildə aparmış olduğu araşdırmaların nəticəsi olaraq Bəhrə Biskvit Fabriki biskvit məhsullarının istehsalına, Azərbaycanda İqtisadiyyat və Biznes sahəsində göstərmiş olduğu inkişaf tempinə görə biskvit istehsalı sektorunda "UĞUR" Milli Mükafatına layiq görülmüş ilk şirkət kimi tarixə düşdü. Mükafatlandırma mərasimi şəhərimizin ən mötəbər yeri olan Gülüstan Sarayında keçirilmişdir, Uğur Milli Mükafatını Bəhrə Biskvit Fabrikinin Baş Direktoru cənab Niftalı Hüseynova Azərbaycan Milli Məclisinin üzvü, millət vəkili Sabir Hacıyev təqdim etmişdir. Azərbaycanda iqtisadiyyat və biznes sahəsində təsis edilən "UĞUR" Milli Mükafatı iş adamlarına, dövlət və ictimai xadimlərə onların milli iqtisadiyyatın möhkəmlənməsi və inkişafında olan xidmətlərinə, yeni iş yerlərinin yaradılmasına və bununla da hər bir ailənin rifahının yaxşılaşmasına görə verilən mükafatdır.